**Referat af bestyrelsesmøde i Alternativet Rudersdal 21. august 2017**

**Til stede:** Henrik Hjortdal (HH), Alexander Skytte Jensen, Christa If Jensen (CIJ), Søren Klebak, (SK) Gunver Larsen (GL), Michael Macdonald (MM), Ejvind Slottved (ES).

**Dagsorden:**

1. Valg sf dirigent
2. Valg af referent
3. Valg af repræsentant til kredsbestyrelsen
4. Gennemgang af bestyrelsens opgaver i det kommende år

Bilag: Notat af CIJ: *Opgaver for bestyrelsen i Å-Rudersdal,* Brainstorm august 2017

1. Konstituering
2. KV 2017

HH havde inden mødet udsendt *Køreplan og ansvarsfordeling Alternativet KV 2017 Rudersdal.*

1. Mødeplan for resten af 2017
2. Eventuelt

**Valg af dirigent:** Søren Klebak

**Valg af referent:** Ejvind Slottved

**Valg af repræsentant til kredsbestyrelsen:** Margrethe Herning blev valgt.

**Gennemgang af bestyrelsens opgaver i det kommende år:**

* Der var almindelig tilslutning til CIJ´s notat som grundlag for drøftelsen.
* Indledningsvis drøftedes hvilke opgaver der er knyttet til funktionen som forperson. HH mente, at det måtte være:
	+ Kontakt til landsledelsen
	+ Kontakt til andre politiske partier
	+ Ansvar for afvikling og ledelse af møder
* Der var almindelig tilslutning til dette, og det blev besluttet, at vælge en sekretær, der skal bistå forpersonen i varetagelsen af disse opgaver.
* Muligheden for at bestyrelsen arrangerer offentlige arrangementer og events m.v. for at synliggøre Å Rudersdal og tiltrække nye medlemmer blev kort diskuteret. Der var enighed om at ideen er god, men at den må vente til efter KV 2017.
* Endvidere blev det besluttet, at Hans Peter Hjerl generelt står for kontakten til medlemmerne, og ikke mindst i forbindelse med KV 2017.
* Ellers var der enighed om, at KV 2017 de næste tre måneder er den helt centrale opgave, og at de øvrige punkter i CIJ´s notat mere eller mindre må være sat i bero til udgangen af året.
* Der var tilslutning til det synspunkt, at bestyrelsens arbejde i den kommende kommunalvalgperiode vil forme sig meget forskelligt, afhængigt af om Å-Rudersdal bliver repræsenteret i kommunalbestyrelsen eller ej.
* I konsekvens heraf blev det besluttet, at bestyrelsen i første omgang kun konstituerer sig for resten af året.

**Konstituering:**

Bestyrelsen konstituerede sig derefter således for perioden 22. august – 31. december 2012:

* **Forperson**: Christa If Jensen, Holte.
* **Næstforperson:** Henrik Hjortdal, Birkerød

Står for kontakten til de andre partier i Rudersdal.

* **Sekretær:** Ejvind Slottved, Birkerød
* **Kasserer:** Gunver Larsen, Birkerød
* **Valgkoordinator:** Michael Macdonald, Holte
* **Digital kommunikation:** Alexander Skytte Jensen, Birkerød
* **Udvikling af politisk program:** Søren Klebak, Holte.

**KV 2017**

* HH´s køreplan blev kort kommenteret, den vil indgå i det videre arbejde.
* ES uddelte artiklen *ØKOVALG 2017: Sammen skaber vi lokal økologi* af Paul Holmbeck, direktør for Økologisk Landsforbund til evt. inspiration ved KV 2017.
* Der afholdes opstillingsmøde 26. september. Kandidaternes opstillingsgrundlag skal være CIJ i hænde senest 29. august kl. 09.00 og indkaldelsen til opstillingsmødet 26/9 skal udsendes senest 12. september.
* På bestyrelsesmødet 8. august blev nedsat følgende kandidatudvalg: Christa IF Jensen, Ejvind Slottved, Søren Klebak, Laura Bellers Madsen og Rasmus Kirk Jakobsen. De tre første kan ikke deltage i opstillingsmødet 26/9.
* Når Mærkesagspapiret er færdigredigeret senest 29. august, sendes det ud til alle medlemmerne.

**Mødeplan for resten af 2017**

Der afholdes bestyrelsesmøde:

* torsdag den 14. september kl. 19.00 – 21.00
* tirsdag den 31. oktober kl. 19.00 – 21.00
* tirsdag den 28. november kl. 19.00 – 21.00
* tirsdag den 12. december 19.00 – 21.00

Alle møder afholdes i Galleriet, Johan Mantzaiusvej 7A, Birkerød

**Eventuelt**

HH påtog sig at skrive en pressemeddelelse om konstitueringen til Frederiksborg Amtsavis og Rudersdal Avis. Til dette formål blev bestyrelsen fotograferet.